5 को कार्यालयों में सफाई अभियान चलाने का निर्णय
भरतपुर | पंचायतीराजमंत्रालयिक कर्मचारी संगठन की ओर से मांगों के समर्थन में 5 मार्च को जिला परिषद और पंचायत समिति कार्यालयों में सफाई अभियान चलाने का निर्णय लिया गया है। जिलाध्यक्ष बिजेंद्र शर्मा ने बताया कि सरकार के सामने कैडर स्टेंट का रिव्यू करने, कनिष्ठ लिपिक को समान संवर्ग के नियंत्रण से हटाने, कनिष्ठ लिपिक की शैक्षणिक योग्यता में बढ़ोतरी कर स्नातक करने, वर्ष 2013 के स्थाई करण करने, वेतन एरियर का भुगतान कराने सहित मांगे रखी गई है। लेकिन सरकार इन मांगों पर ध्यान नहीं दे रही है।
उन्होंने बताया कि अब सफाई अभियान और दो घंटे अधिक काम कर सरकार पर दबाव बनाएंगे। इस अवसर पर मुकेश चांदना, धीरेंद्र श्रीवास्तव, मनोज जैन, सुरेश सिंह, हेतराम शर्मा, त्रिलोक शर्मा, हरिओम शर्मा, साहुन खान कामां, रोशन, जयसिंह नदबई, रोहताश रूपवास, रविन्द्र चतुर्वेदी, अक्षय जादौन आदि मौजूद थे।
hin_Deva hin_Deva awa_Deva